[{"text_idx": "#000002", "text": "2021eko Gobernu programaren gauzatzearen laburpena (PDF)"}, {"text_idx": "#000008", "text": "Berdintasuneko sailburuak, elkarrizketaren aurretik, homizidio-ahalegina jasan duen eta, erasotzaileak, espetxean dagoenean ere, etengabe egiten dizkion mehatxuak direla-eta, bizirik irauteko polizia-babesa behar duen biktima baten lekukotza \u201cbortitza\u201d entzun du. Bizirik irten den biktima horrek kontatu du beldurrez bizi dela salatu zuenetik, eta galdetu du ea zergatik ez dituzten erasotzaileak kontrolatzen, biktimak kontrolatu beharrean."}, {"text_idx": "#000009", "text": "\u201cHausnarketa hori nik neuk ere egiten diot neure buruari, eta taldean ere, gauza bera. Badakigu hobetzeko bidea zabala dela eta ezin duela ulertu zergatik babestu behar den biktima eta zergatik erasotzaileak eskubide guztiak dituen aitortuta\u201d, azaldu du. Gai horren inguruan sailburuak aitortu du \u201clegez inor ez dela gai izan arazo hori ebazteko\". Horretarako, esan duenaren arabera, egoeraren inguruko hausnarketa sakona egin behar du Gobernuak, baina baita eremu judizialak ere, eta, beharbada, \u201clegeak berrikusi behar dira\u201d."}, {"text_idx": "#000010", "text": "Artolazabalek defendatu du Eusko Jaurlaritzaren politika berdintasunaren eremuan zeharkakoa dela tartean diren beste zenbait sailekin, besteak beste, Segurtasunarekin, Hezkuntzarekin, Etxebizitzarekin eta berearekin, eta, ondoren, biktimekiko protokoloak hobetzeko beharraz hitz egin du, nagusiki biktimen egoerari dagokionez. \u201cKoordinatu beharra dago, biktimak informatuta egon daitezen\u201d."}, {"text_idx": "#000011", "text": "Gaur egun, sailburuak emandako datuen arabera, EAEko espetxeetako presoen % 35 eta % 40 bitartean indarkeria matxistarekin zerikusia duten delituengatik daude espetxean; haietatik, % 80 indarkeria matxistaren jokabidea aldatzeko prestakuntza-zentroetara joaten da."}, {"text_idx": "#000013", "text": "Maguette kasuaren epaiaren inguruan galdetu diotenean, Artolazabalek aitortu du \u201cbabesaren inguruko oker judizial eta sozialetatik ikasi\u201d behar dela, \u201cberriro horrelakorik gerta ez dadin\u201d. Sailburuak, puntu horretan, pasa den astean genero-indarkeriaren biktimei arreta espezializatua emateko taldeekin izan zuen bileraz hitz egin du, eta aldundi eta udalen lanaren balioa nabarmendu du."}, {"text_idx": "#000015", "text": "Berdintasuneko sailburuak gai horren inguruan eginiko hausnarketekin amaitzeko, asmo-deklarazio bat egin du: \u201cNik neuk eta nire taldeak eta Gobernuak EAEn emakumeen kontrako indarkeriarekin amaitzeko dugun konpromiso pertsonal irmoa helarazi nahi dizuegu. Orduan baino ez gara izango gizarte berdinzalea\u201d."}, {"text_idx": "#000018", "text": "Artolazabalek, zalantzarik gabe, salaketa \u201cbidegabea, demagogikoa eta suntsitzailea\u201d dela esan du, eta, aldi berean, erakunde eta elkarte guztiek kolektibo horri \u201cerantzun solidario\u201d koordinatua emateko egiten duten lanaren balioa nabarmendu du. Hala ere, Iruneko plataformak arretak nahasten dituela azpimarratu du."}, {"text_idx": "#000020", "text": "Berriro ere defendatu du baterako migrazio-politika bat Europarako, eta Jose\u0301 Luis Escriva\u0301 ministroari bidali zion gutun batez hitz egin du: \u201charen bidez, Eusko Jaurlaritzak Irungo mugan bizi den egoeraren inguruko kezkaren berri eman genion\u201d."}, {"text_idx": "#000021", "text": "Ondorio gisa, Artolazabal sailburuak iragaitzazko migratzaileei laguntza ematen dieten gizarte-agenteekiko harremanei buruzko hausnarketa bat egin du: \u201cLehengo eguneko pankartekin ez da ezer eraikitzen. Gainera, beraiei galdetu beharko litzaieke beraiek ez ote diren migratzaileak, batzuetan, muga ibaitik gurutzatzera animatzen ari direnak. Eta hori mezu oso arduragabea da\u201d."}, {"text_idx": "#000022", "text": "Artolazabalek esan du onartzen dituela \u201chobetzeko kritikak\u201d, eta aitortu du Iparraldeko elkarteekiko harremanak Irungo plataformarekin daudenak baino \u201caskoz ere emankorragoak eta hurbilagoak\u201d direla."}]